# **Konfirmantdag - Et liv i frihet**

Utviklet av Hamar bispedømme og NMS, Mesnali

## **Målgruppe (alder):**

Konfirmanter (14-15 år)

Et liv i Frihet var et samarbeidsprosjekt mellom menighetene i Ringsaker prosti og NMS Camp Sjusjøen. Alle konfirmantene i prostiet var samlet til en dag på Mesnali. Målet for dagen var at konfirmanter fra fem ulike menigheter skulle møtes til lek, moro og alvor på NMS Camp Sjusjøen.

De kateketene og prestene som har ansvaret for konfirmantene i sine menigheter deltok aktivt. Leder for prosjektet «trosopplæring i naturen» var hovedansvarlig for dagen. Leirstedet stilte også med flere av sine ansatte og ungdomsledere fra NMSU og bispedømmet deltok i miljøet. 250 konfirmanter deltok

## Mål:

Følge opp større bredde av konfirmantene ved hjelp av leirskolepedagogikk, og stimulere ungdomsarbeid i lokalmenighetene.

## Innhold

Et liv i frihet var temaet for dagen. Etter at konfirmantene hadde funnet sine menigheter, samles alle til en åpning i amfiet. Bålet var tent og konfirmantene samlet seg i skråningen rundt lavvoen og gamma.

Dagen startet med et lite ord for dagen. Etter noen åpningsord med temaet; " et liv i frihet" og en oppfordring til konfirmantene om at de måtte utnytte dagen til lek og moro sammen med andre i frihet og med undring over det skapte, hadde vi fugleslipp. Stedets ornitolog hadde fanget fugler som ble sluppet løs som et symbol på et liv i frihet.

Etter åpningen fordelte konfirmantene seg på flere ulike aktiviteter. Alle konfirmantene fikk velge seg to aktiviteter de kunne være med på:

* Kanopadling
* Sofa: Aktivitets- og samarbeidsløype i skogen ved leirstedet.
* Klatring: Fjellklatring med sikringsutstyr utendørs.
* Bruskasseklatring
* Spikking av pilgrimstav
* Bål-aktiviteter: Farging av garn på bål, suppe på bål, urtedrikk fra skogen, historier
* Ringmerking av fugler
* Terrengsykling
* Bekkevandring
* Fotballturnering mellom menighetene
* Volleyballturnering mellom menighetene
* Bueskyting

Hver aktivitet varte i en og en halv time. Mellom aktivitetene hadde vi pause med pølsegrilling.

Dagen ble avsluttet med en utendørs gudstjeneste i amfiet. Temaet var: "Et liv i frihet, i Guds skaper verk, sammen med Gud og sammen med andre".

Sanger som ble brukt på samlingene:
- Guds kjærleik er som stranda og som graset.
- Syng lovsang hele jorden
- La oss vandre i lyset
- Måne og sol

## Arbeidsmåter/metoder

En viktig metode i dette arbeidet er å formidle tro og engasjement for det skapte, gjennom ulike aktiviteter, opplevelser og utfordringer i naturen, sammen med andre konfirmanter og voksne.

## Tips til forberedelse og gjennomføring

Dette var et opplegg som fint egnet seg for 200- 300 konfirmanter. Det var svært viktig å ha tilstrekkelig med kvalifisert personell til de ulike aktivitetene. Vi brukte personell fra leirskolen og alle prester og kateketer med ansvar for konfirmanter deltok aktivt i de ulike aktivitetene. I tillegg brukte vi eldre ungdommer og foreldre.

Siden alt ble gjennomført utendørs og 250 ungdommer skulle høre hva som ble sagt, var det viktig å prioritere god lyd. Et lydanlegg ble derfor leid inn. All informasjon som ble gitt felles, ble også hengt opp på ei oppslagstavle på en sentral plass på området.

![MCj04098730000[1]]()**Et liv i frihet!**

**Konfirmantsamling for menighetene i Ringsaker Prosti.**

**NMS CAMP SJUSJØEN | 6 oktober**

**Program:**

10.30: Frammøte på leirskolen. Konfirmantene finner sin menighet.

11.00- 11.30: Åpning i amfiet.

11.30- 13.00: Aktiviteter

13.00- 14.00: Grilling av pølser/ saft. Pause. Åpen kiosk. Misjonstivoli

14.00- 15.30: Aktiviteter

15.45- 16.30: Gudstjeneste i amfiet

Alle konfirmanter skal være med på to ulike aktiviteter denne dagen.

Skriv opp **fire** av de aktivitetene som er beskrevet på neste side, og skriv de på svarslippen nederst på arket. Dere får være med på **to** av aktivitetene dere har valgt. Svarslippen leveres til din prest/ kateket.

**Ta med:**

Klær til all slags vær. Evt. Klesskift.

Varme klær, lue, votter og skjerf. Gode sko og varme sokker.( Ull) Det kan ofte være kaldere i Mesnali enn nede i bygda! Penger til kiosk og noen kronestykker til misjonstivoliet. Pengene fra tivoliet går til misjonen.

Dere får polser og saft i Mesnali.

**Velkommen til en flott dag!**

Hilsen prester og kateketer i Ringsaker og Mesnali ungdomssenter og leirskole